# DECIZIA ETAPEI DE ÎNCADRARE

## Nr. xx din xx.06.2018

Ca urmare a notificării adresate de **MUNICIPIUL VATRA DORNEI –** Primărie prin Seserman Cristian**,** cu domiciliul în județul Suceava, Municipiul Vatra Dornei, strada Mihai Eminescu, nr.17, **privind planul / programul** "**PLANUL URBANISTIC ZONAL - - Revitalizarea infrastructuriie conomice și sociale în municipiul Vatra Dornei”**, în Municipiul Vatra Dornei, strada Miristei, Județul Suceava, înregistrată la APM Suceava cu nr. 5277/ 24.05.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de xx.06.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Revitalizarea infrastructuriieconomice și sociale în municipiul Vatra Dornei”**, în Municipiul Vatra Dornei, strada Miristei, Județul Suceava**, titular MUNICIPIUL VATRA DORNEI –** Primărie prin Seserman Cristian**,** cu domiciliul în județul Suceava, Municipiul Vatra Dornei, strada Mihai Eminescu, nr.17, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul cu o suprafață totală de 12436 mp , este amplasat în intravilanul municipiului Vatra Dornei, județul Suceava și este propietatea municipiului în baza ECF nr.38261, conform in CU nr.60/02.05.2018.

Folosinta actuală a imobilului conform plan de amplasament și delimitare a imobilului: teren fâneață, cu destinația curți construcții și se incadrează în destinația stabilită - construire blocuri de locuințe sociale, sistematizare pe verticală si împrejmuiri.

Vecinătăți:

* la nord – drum și cimitir ortodox;
* la vest – drum și teren liber, domeniul public al municipiului;
* la est – drum și teren domeniu public al municipiului;
* la sud – teren domeniu public al municipiului;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea construirii a 6 blocuri de locuințe sociale cu regim mediu de înălțime (P+3E), (P+4E), sistematizare verticală , amenajare parcări, acces auto, spații verzi, racorduri utilități, în Municipiul Vatra Dornei, Județul Suceava , fără a aduce prejudicii mediului înconjurător.

 **Indici urbanistici :**

**P.O.T. maxim =40% C.U.T. maxim =2**

Regim de înălțime, P+3E→P+4E

Suprafata construita bloc (tronson) 322 mp

Suprafața desfășurată bloc (tronson) 1288 mp

Suprafata carosabila pietonală și parcaje, spatii verzi, 10514mp

 Se vor construi 6 blocuri de locuințe sociale , cu un numar total de 90 apartamente, (15 apartamente/bloc - fiecare apartament având doua camera) , parcări, alei pietonale,teren multisport, loc de joacă pentru copii, spații verzi.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă** **și canalizare,**

 pentru obiectivele propuse pe parcela de teren studiată, se va face prin extinderea rețelei de distribuție de alimentare cu apă și de canalizare, în baza Proiectului de execuție SV-CL-12 – Reabilitarea și extinderea rețelelor de apă și apă uzată din localitatea Vatra Dornei, lucrările fiind în curs de execuție.

Extinderea rețelei și rețelele noi de distribuție a apei se va realiza din țeavă PEÎD, D110mm, iar cele pentru canalizare din țeavă PEÎD corugată D 250mm și se vor poza în subteranul străzilor existente care se vor și reabilita.

Pe conducta de alimentare cu apă se vor prevedea și hidranți exteriori de stingere a incendiilor, amplasați suprateran, atât pe traseele stradale cât și în vecinătatea blocurilor de locuit.

Pe teritoriul parcelei de teren se vor realiza rețele interioare incintei care se vor racorda, prin vane și cămine de vizitare, la rețeaua exterioară. Dimensionarea, caracteristicile materialelor și traseele rețelelor din incintă se vor stabili prin proiecte tehnice.

**Alimentarea cu caldură**

În zonă nu există rețea de alimentare gaze naturale . Incalzirea se va realiza electric sau alte alternative.

**Alimentarea cu energie electric,**

se va asigura de la postul de transformare situat în vecinătatea terenului de amplasament care face obiectul prezentei documentații.

În zona studiată se va asigura alimentarea cu energie electrică a obiectivelor propuse: blocurile de locuit, terenul multisport, iluminatul exterior stradal.

Rețelele existente care străbat zona de implementare a construcțiilor, pozate în situația actuală suprateran, se vor poza în subteran.

 **Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Având în vedere traseele și dimensiunile drumurilor existente, situate în afara parcelei de teren aferentă PUZ și care se păstrează ca trasee, străzile (aleile carosabile) propuse în interiorul parcelei au fost concepute ca o legătură cu drumurile existente, formând astfel un inel în jurul zonei construibile.

Astfel, în interiorul parcelei de teren aferentă PUZ, pentru circulația rutieră se propun:

* stradă (alee carosabilă) cu 1 bandă de circulație cu lățimea de 4,00m;
* stradă (alee carosabilă) cu 2 benzi de circulație cu lățimea de 6,00m;
* parcare pentru 12 autovehicule, amplasată adiacent aleii cu 2 benzi;
* parcare pentru 78 autovehicule, amplasată independent;

Strada cu 1 bandă va avea lățimea de 4m și va fi prevăzută cu un trotuar de 1,50m lățime spre zona construibilă și un trotuar cu lățimea de 1,50m spre parcare. Aceasta va avea un singur sens de circulație

Strada cu 2 benzi va avea lățimea de 6m și va fi prevăzută cu un trotuar de 1,50m lățime spre zona construibilă și un trotuar cu lățimea de 1,00m spre parcare. Aceasta va avea două sensuri de circulație.

Pentru circulația pietonală se propun alei pietonale cu lățimea minimă de 1,50m (care pot fi folosite și de persoanele imobilizate în scaunul cu rotile), fac legătura cu trotuarele străzilor și asigură accesele în blocuri.

De asemenea, aleile pietonale vor conduce și la terenul multisport, la locul de joacă copii și la platforma gospodărească.

Drumurile existente, care se află în afara parcelei de teren, vor necesita lucrări de modernizare, constând în reconfigurarea profilelor transversale, refacerea infrastructurii și a stratului de uzură.

Aceste drumuri se vor realiza cu 1 și 2 benzi și vor fi prevăzute cu trotuare de minim 1,00m lățime.

Pe străzile propuse circulația va fi pe sensuri unice, sau pe ambele sensuri pe tronsoanele indicate în planșa de reglementări, asigurându-se astfel accesul rapid și lesnicios al mijloacelor de intervenție (pompieri, salvare, etc.).

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Monitorul de Suceava ", a anunțurilor publice privind prima versiune a proiectului în zilelel de 23.05.2018 și 27.05.2018, până la luarea deciziei de încadrare nu au fost semnalate observații din partea publicului.

 În urma publicării din data de 15.05.2018, în ziarul,,Monitorul de Suceava”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.